**RAPORT**

**privind activitatea Direcţiei agricultură**

 **şi dezvoltare economică în anul 2016**

Direcţia agricultură și dezvoltare economică, în perioada anului 2016, s-a axat pe atingerea obiectivelor planificate pentru anul 2016, din care:

* + - * + implementarea politicii de dezvoltare teritorială, în conformitate cu priorităţile stabilite în documentele de politici naţionale şi în domeniul dezvoltării teritoriale.
* Monitorizarea, analiza şi prognozarea cît mai exactă a tendinţelor de dezvoltare social-economică a raionului.
* Organizarea şi petrecerea procedurilor de achiziţii la bunuri, servicii şi lucrări în conformitate cu legislaţia în vigoare
* Pregătirea economiei raionale, complexului energetic şi a sferei sociale pentru activitatea în perioada de toamnă-iarnă 2016-2017.
* Asigurarea administrării şi deetatizării proprietăţii publice prin organizarea licitaţiilor, concursurilor şi negocierilor directe, organizarea şi realizarea programelor de privatizare, desfăşurarea procesului de privatizare a obiectelor patrimoniului public, ţinerea evidenţei patrimoniului public, inclusiv în societăţile economice cu participarea patrimoniului public (acţiuni, cote-părţi).

**Analizînd ritmurile economiei raionului se va crea următoarea situaţie:**

**Agricultura** reprezintă o ramură de bază a economiei raionului și sursa principală de activitate pentru populația din sectorul rural. Agricultorii din raion gestionează o suprafață de 101,1 mii ha terenuri agricole, inclusiv: 80,2 mii ha teren arabil, 16,3 mii ha plantații multianuale, dintre care plantații viticole – 13,6 mii ha, pomicole – 2,7 mii ha.

Aceste terenuri agricole sunt gestionate de 2 întreprinderi de stat (Comisia de stat pentru încercarea soiurilor de plante din s.Zîrnești cu suprafața de 170 ha și Stația experimentală s.Roșu cu suprafața de 38,4 ha), 3 cooperative de întreprinzători care gestionează 58,4 ha; 6 societăți pe acțiuni cu suprafața de 1863 ha, 6 cooperative agricole de producere , care dețin 6864 ha, 65- SRL- uri care prelucreayă 42566 ha și 20121 gospodării țărănești de fermieri și persoane fizice cărora le aparțin 44673 ha.

Din suprafața de 99 mii ha terenuri cu destinație agricolă, 97,5 mii ha sunt în proprietate privată. Din această suprafață, sectorul corporativ prelucrează peste 52.8 mii ha teren agricol, ceea ce constituie 55,3%, dintre care 45,8% (44,7 mii de hectare) le revin gospodăriilor țărănești de fermieri și persoanelor fizice.

Producătorii agricoli din raion, pentru anul 2016, au semănat culturi agricole pe o suprafață de 67,1 mii hectare.

 Suprafața cultivată cu culturi cerealiere și leguminoase pentru boabe a constituit 43 mii hectare, cu plante uleioase – 21,7 mii hectare; cartofi, legume și pepeni – 140 hectare, plantele de nutreț au ocupat 2,3 mii hectare.

Recolta anului 2016 se caracterizează prin majorarea a producției vegetale ce a fost generată de majorarea roadei medii obținute la hectar. Astfel, roada anului 2016 față de anul precedent se caracterizează prin majorarea a volumului de grîu cu 25,1 mii tone (s-a recoltat în anul 2016- 68,7 mii tone ), orz și orzoaică cu 8,3 mii tone (23,1 mii tone), porumb boabe cu 3,4 mii tone (45,8 mii tone), leguminoase pentru boabe cu 2,2 mii tone (3,8 mii lei), floarea soarelui cu 10,5 mii tone (38,2 mii tone), rapiță cu 6,5 mii tone (7,6 mii tone).

S-a produs legume de cîmp 1300 tone înregistrînd o creștere cu 269 tone față de anul precedent datorită extinderii suprafețelor de legume.

În anul 2016 au fost recoltate 4100 tone de fructe ceea ce constituie o diminuare cu 2,0 mii tone față de anul precedent, datorită diminuării productivității la un hectar.

În anul 2016 au fost plantate circa 135 hectare de livezi, inclusiv sămânțoase – 4,04 ha, sâmburoase – 13,85 ha, nucifere – 117,1 ha.

Strugurii se cultivă pe o suprafață de 13310 hectare, suprafața pe rod constituie 12382 hectare. Pentru îmbunătățirea sortimentului de struguri în anul 2016 au fost înființate plantații viticole moderne pe o suprafață de 103 hectare, din care soiurile de masă ocupă suprafața de 58 hectare. Recolta de struguri, în anul 2016, a constituit 51,3 mii tone s-au cu 11,4 la sută mai mult față de anul precedent.

Dat fiind faptul că din an în an o bună parte din suprafețele plantațiilor multianuale vechi degradează și, din punct de vedere economic, exploatarea lor a devenit nerentabilă, specialiștii Direcției agricole anual duc o muncă de lămurire intensă atât pentru producătorii agricoli, cât și pentru specialiștii APL de nivelul I, în vederea folosirii raționale a acestor terenuri și reîntoarcerea lor în circuitul agricol. Astfel, producătorii agricoli pe parcursul anului 2016 au întocmit acte de defrișare a plantațiilor multianuale pe o suprafață de 269 hectare, inclusiv 262 ha plantații viticole și 7 ha plantații pomicole, acestea fiind defrișate și trecute în categoria teren arabil. Suma subvențiilor solicitate, de către 54 producători agricoli, pentru defrișare în anul 2016 a alcătuit suma de 2888 mii lei.

Volumul producției vegetale în anul 2016 a înregistrat valoarea de 489,7 milioane de lei, marcând o creștere de 99 mln lei, sau 25,3 la sută față de anul 2015.

Întreprinderile agricole și gospodăriile țărănești de fermieri în toamna anului 2016 au semănat culturi de toamnă pentru roada anului 2017 pe o suprafață de 20691 hectare, din care:

* + - * + grâu de toamnă – 13713 ha,
				+ orz de toamnă – 3565 ha,
				+ rapiță – 5718 ha
				+ secară – 17ha.

**Zootehnie.**

Starea sectorului zootehnic continuă să fie determinată preponderent de situația în gospodăriile particulare în care la 01.10.2016 sunt concentrate 84% din efectivul total de bovine, inclusiv –90% vaci mulgătoare, 52% porcine, 92% ovine și caprine, unde se produce cea mai mare parte a producției animaliere.

Conform situației la 1 octombrie 2016, față de perioada respectivă anului precedent, a avut loc micșorare a efectivului la toate tipurile de animale.

Pe parcursul de 9 luni ale anului 2016, la întreprinderile agricole, în comparație cu perioada anului precedent, producția de vite și păsări crescut cu 23% și vînzarea animalelor pentru sacrificare s-a majorat cu 67,3%. În perioada de raportare volumul producției de lapte a crescut cu 1,8%.

Este de menționat faptul că raionul Cahul este unicul raion din Republica Moldova care dispune de trei ferme de ovine de prăsilă - rasa ,,Țigaie”, din care:

 CAP ,,Elita – Alexanderfeld” cu efectivul total de - 1815 capete, dintre care -1271 oi mature și mioare.

 GȚ ,,Rusandu Dumitru” din c. Găvănoasa cu efectivul total de - 551 capete, dintre care -388 capete mature și mioare.

 SRL ,,Nicu Tudor” din s. Crihana Veche cu efectivul total de - 471 capete, dintre care – 320 capete mature și mioare.

Producătorii agricoli din raion sporesc competitivitatea sectorului agrar nu numai prin investiții proprii, dar și cu susținerea fondului de subvenționare.

Așa, în anul 2016 au beneficiat de subvenții din fondul de subvenționare 297 producători agricoli în sumă de 36,3 mln lei, din care:

* producerea fructelor și legumelor pe teren protejat - 24,2 mii lei,
* înființarea, modernizarea și defrișarea plantațiilor multianuale – 9,8 mln lei,
* procurarea tehnicii și a utilajului agricol - 8,1 mln lei,
* procesare, uscare și congelarea fructelor, strugurilor – 4,5 mln lei;
* case de ambalare și frigidere de păstrare a fructelor, strugurilor și legumelor -6,0 mln lei;
* stimularea creditării de către băncile comerciale - 2,2 mln lei,
* mecanismul de asigurare a riscurilor în agricultură - 877,6 mii lei,
* procurarea animalelor de prăsilă – 558,2 mii lei,
* pentru procurarea echipamentului No-Till și Mini-Till – 2,4 mln lei.

Pentru familiarizarea producătorilor agricoli privind aplicarea tehnologiilor performante și promovarea politicii agrare în teritoriu, pe parcursul anului 2016 specialiștii Direcției agricultură și dezvoltare economică au organizat și desfășurat, în comun cu specialiștii Ministerului Agriculturii și Industriei Alimentare și cu colaboratorii Instituțiilor științifice de profil, 10 seminare instructiv-informative. Astfel, producătorii agricoli au fost instruiți referitor la particularitățile privind starea viticulturii, elemente innovative în tehnologia culturii și specificul tăierii în uscat a viței de vie; tăierii pomilor de specii sămânțoase și sâmburoase în condițiile anului 2016; înființării plantațiilor viticole și producerea strugurilor tehnici și de masă în condițiile anului 2016; forme de sprijin financiar, acordate producătorilor agricoli din Fondul de subvenționare a producătorilor agricoli pentru anul 2016; implementarea tehnologiei avansate în producerea legumelor și creșterea cepei, conform tehnologiei din Coreea de Sud; creșterea ovinelor și caprinelor în zona de sud a țării, metodele tehnologice, prevenirea maladiilor în procesul de creștere a animalelor domestice și colectarea laptelui de ovine și caprine, etc.

 În comun cu Asociația producătorilor de struguri de masă din raion și Fundația Elvețiană ,, HEKS” a fost relansată cea de-a III ediție a instruirii tinerilor viticultori la „Școala meșterului viticultor”. La absolvire viticultorii au susținut examene și au primit Diplome de absolvire. La momentul actual a fost format un nou grup de instruire în domeniul viticulturii.

 În legătură cu condițiile climaterice nefavorabile pentru viticultură a fost organizată o Masă rotundă cu genericul ,, Situația în sectorul vitivinicol în 2016 -

 probleme majore și căile de soluționare”.

 Pentru promovarea producției viticole și a strugurilor de masă pe piața autohtonă și internațională, specialiștii Direcției au organizat și participat în comun cu agenții economici din raion la ediția a III a Festivalului Național ,, Ziua strugurelui ” din orașul Cimișlia, unde producătorii agricoli din raion au fost menționați cu diplome de mențiune pentru calitatea strugurilor prezentați în cadrul expoziției.

 Pentru păstrarea și prezentarea obiceiurilor și tradițiilor populare, a fost organizată și petrecută ,,Sărbătoarea Roadelor”, la care au participat circa 100 agenţi economici şi persoane fizice, crescători de animale, APL de nivelul I și colective artistice din raion. În cadrul sărbătorii au fost organizate întruniri și concursuri cu producători agricoli din raion. S-a făcut o totalizare a rezultatelor obținute de către agenții egonomici din sectorul agrar, în urma căreia cei mai buni au fost premiați cu diploma de mențiune și cadouri de preț.

Pentru promovarea ovinelor de prăsilă , a pielicelelor și articolelor perfecționate din piele cât și alte produse alimentare (brânză, urdă, cavurma ș. a.) pe piața autohtonă și internațională am organizat și participat împreună cu cei mai buni crescătorii de ovine și caprine și meșteri procesatori a pieilor și pielicelelor din raion la «Expoziția – Târg republicană a crescătorilor de ovine și caprine ediția a IV», care a avut loc la 16-17 iulie 2016 în or. Orhei, la care crescătorii de animale din raionul Cahul au fost premiați cu diplome și cadouri de preț. Concomitent cahulenii noștri Nicu Tudor –or. Cahul, Rusandu Dumitru – c.Găvănoasa, Nicu Denis – or. Cahul, Cojan Constantin –meșter popular din s.Colibași, care au luat premiile I și II pentru prezentarea la concurs a celor mai bune animale de prăsilă, cea mai gustoasă brânză de oi și cele mai elegante articole confecționate din piei și pielicele de ovine.

Colaboratorii Direcției au monitorizat, colectat și procesat informația operativă din teritoriu cu referire la mersul lucrărilor agricole, în baza căreia au fost elaborate 36 informații operative și transmise Centrului Informațional Agricol, precum și altor instituții interesate.

 Pentru sporirea productivității sectorului agrar , implementarea soiurilor noi cu productivitate înaltă, tehnologiilor moderne și majorarea indicatorilor de calitate a producției de fructe și struguri la nivelul standardelor internaționale, specialiștii Direcției agricole în comun cu specialiștii Agenției de Intervenții și Plăți în Agricultură au efectuat 56 deplasări în teritoriu, la solicitarea producătorilor agricoli, unde au inspectat și constatat veridicitatea dosarelor prezentate pentru subvenționare, confirmate prin acte de înființare a plantațiilor multianuale. Suprafața plantațiilor înființate în anul 2016 constituie – 103 ha plantații viticole și -135 ha plantații pomicole. Aceste plantații au fost înființate de către 56 agenți economici și gospodării țărănești din raion care au solicitat spre subvenționare o sumă de 7mln.600 mii lei.

De asemenea, s-au întocmit acte de recepție finală la instalarea și darea în exploatare a modulelor de sere, a utilajului, a echipamentului și a materialului de acoperire a legumelor pe teren protejat, care au beneficiat de subvenții în sumă de 24,2 mii lei(GȚ Ghețivu Zinaida, s.Vadul lui Isac și GȚ Arnaut Natalia, s.Roșu)

În colaborare cu Inspectoratul de Stat ,,Intehagro”, s-a efectuat verificarea respectării regulilor și normativelor de pregătire a tehnicii pentru lucrările agricole.

Pentru efectuarea lucrărilor agricole, producătorii agricoli dispun de 1504 unități funcționale tractoare și 187 combine. Pe parcursul anului 2016 au fost procurate18 tractoare, 5 combine, 85 de unități utilaj agricol și 9 unități echipament pentru irigare.

Pentru procurarea tehnicii și utilajului agricol, echipamentului No-till și Mini-Till și echipamentului pentru irigare și exploatațiile agricole producătorii agricoli au solicitat subvenții în sumă totală de 11mln. 228,3mii lei.

 La momentul actual, producătorii agricoli din raionul Cahul dispune de 16 frigidere de păstrarea fructelor, strugurilor și legumelor, din care în anul 2016 au fost date în exploatare două frigidere, care aparțin SRL «Răzmost», s. Moscovei cu capacitatea de 500 tone și CAP «Struguri de Colibași”, din s. Colibași cu o capacitate de 450tone.

A fost actualizată informația privind deținătorilor de plantații viticole pentru plasarea acestora în Registrul producătorilor de struguri de masă, care cuprinde centrul viticol cu suprafețele aflate în posesie a tuturor deținătorilor de struguri de masă pe soiuri cu boabe albe și boabe negre.

***Industria***

Volumul producţiei fabricate de întreprinderile industriale pe toate formele de proprietate în ianuarie-noiembrie anul 2016 a constituit 337322,9 mii lei, înregistrînd o creştere cu 2,8% faţă de perioada similară a anului precedent, inclusiv producţia industriei prelucrătoare cu 2,8% şi fabricarea articolelor de îmbrăcăminte cu 32,1% .

Aportul principal în procesul de fabricare a producţiei de către întreprinderile industriale revine industriei prelucrătoare, cărora le-au revenit 99,8% din valoarea totală a producţiei.

Industria alimentară în ansamblu a înregistrat o descreştere a volumului de producţie cu 2,3% faţă de perioada similară anului precedent.

În perioadă de referinţă s-au înregistrat diminuări faţă de perioada similar anului trecut la fabricarea băuturilor cu 4,6%, din care la fabricarea vinurilor din struguri – cu 7% .

Veniturile din vînzări, realizate de către întreprinderile industriale în ianuarie-noiembrie 2016 s-au cifrat la 432,5 mil lei (în ianuarie-noiembrie 2015 – 481,7 mil. lei). Ponderea producţiei livrate pe piaţa externă de către întreprinderile nominalizate în perioada de raport a constituit 45,7% din totalul producţiei livrate (în ianuarie-noiembrie 2015 – 35,5%) şi respectiv pe piaţa internă –54,3% (în ianuarie-noiembrie 2015 – 64,5%).

**Structura volumului producţiei fabricate în preţuri curente**

**în perioada ianuarie-noiembrie 2016, mln.lei**

Sursa:Direcţia pentru Statistică a Raionului Cahul

O pondere înaltă în volumul total de producţie industrială o deţine fabricarea băuturilor (53,3%), care în anul 2016 a înregistrat o diminuare a volumului de producţie cu 4,5% faţă de anul 2015, industria alimentară (20,5%), înregistrînd o diminuiare cu 2,3% şi fabricarea articolelor de îmbrăcăminte (24,7%), care a înregistrat o creştere cu 32,0 la sută faţă de anul 2015.

În perioada ianuarie-noiembrie 2016 au fost livrate produse industriale în sumă de 338 mln. lei, din care pe piaţa internă 140,7 mln lei, ceea ce constituie 41,6 la sută din total livrări şi pe piaţa externă în valoare de 197,3 mln. lei (58,4%).

**Investiţiile în capitalul fix din toate sursele de finanţare**

În perioada de 9 luni ale anului 2016 întreprinderile şi organizaţiile (persoane juridice care realizează activitate investiţională, întreprinderile de construcţii), cuprinse în cercetarea statistică, au realizat investiţii în valoare de 113,9 mln. lei (în preţuri curente), înregistrând o creștere de 5,4% (in preţuri comparabile) faţă de ianuarie-septembrie 2015.

**Investiţii în active material pe forme de proprietate.** Analiza structurii investiţionale pe forme de proprietate a arătat că agenţii economici şi persoanele fizice ai sectorului privat au valorificat 78,9 mln. lei investiţii, sau 69,3% din total investiţii realizate,ceea ce constituie o majorare cu 17,1% (în preţuri comparabile) în comparație cu perioada de raportare anului precedent.

 Întreprinderilor din sectorul public le-au revenit 22,1% din volumul total al investiţiilor utilizate pe raion sau 25,2 mln. lei, fiind în descreștere față de perioada de gestiune anului 2015.

Pentru realizarea procesului investițional în ianuarie-septembrie 2016 au fost însușite preponderent mijloacele proprii ale agenților economici și populației, care au constituit 78,4 mln lei investiții, reprezentînd 68,9% din volumul total al mijloacelor utilizate, din contul surselor bugetare, au fost utilizate 14,6 mln lei, sau 12,8% din total investiții, cu 11 lasută mai puțin față de perioada de gestiune anului precedent.

Analiza structurii investiţiilor pe tipuri de mijloace fixe arată, că volumul principal al investiţiilor a revenit utilajelor, maşinilor şi mijloacelor de transport, cota-parte a cărora din total investiţii a constituit 57,2% (comparativ cu 38,5% în 9 luni 2015).

 Ponderea investiţiilor utilizate la construcţia clădirilor şi edificiilor a constituit 23,5% din total investiţii realizate (din care 9,2 %­ clădirilor de locuit şi 14,3% – altor clădiri şi edificii). Cota-parte a investiţiilor la construcţia clădirilor de locuit s-a micșorat cu 6,0 puncte procentuale faţă perioada de gestiune anului 2015, și la construcţia clădirilor (exclusiv de locuit) şi edificiilor s-a majorat cu 1,2 puncte procentuale.

Activitatea în antrepriză

Organizaţiile de antrepriză au efectuat lucrări de construcţii-montaj în valoare de 45,1 mln.lei (in preţuri curente) ceea ce reprezintă 72,3% (in preţuri comparabile) faţa de perioada de gestiune anului 2015.

Pe elemente de structură a lucrărilor executate predomină efectuarea lucrărilor de reparaţii capitale şi curente, cărora le-a revenit 72,1 % din volumul total al lucrărilor executate.

Volumul principal de lucrări a fost realizat de către agenţii economici cu forma de proprietate mixtă (publică şi privată), care au executat lucrări în sumă de 30,4 mln. lei (67,3% din volumul total al lucrărilor în antrepriză executate), sau 95,2% față de perioada similară anului precedent.

**Transporturi**

 În perioada de 9 luni ale anului 2016 întreprinderile specializate de transport auto au transportat mărfuri în volum de 6,7 mii tone, cu 6,9 % mai puțin faţa de perioada similar anului precedent .

**Parcursul mărfurilor** în ianuarie-septembrie 2016 a totalizat 10989,8 mii tone–km, cu 5,5% mai puțin faţă de perioada de gestiune a anului precedent, iar distanţa de transport a unei tone de marfă, în această perioada constituind 1640,2 km.

**Numărul de pasageri transportaţi** cu autobuze şi microbuze de către întreprinderile specializate de transport auto a constituit 3745,7 mii călători ( cu excepţia mijloacele auto particulare) sau 99,9% faţă de nivelul perioadei respective a anului 2015.

 Parcursul pasagerilor cu aceste mijloace de transport auto a însumat 54974,1 mii pasageri-km, cu 8,2% mai puțin decît în ianuarie-septembrie 2015, iar distanţa de transport a unui pasager în această perioadă a constituit 14,6 km.

# **Sfera socială**

Câştigul salarial. În luna noiembrie 2016, câştigul salarial mediu nominal brut a constituit 4343,3 lei şi s-a majorat faţă de luna noiembrie 2015 în valoare nominală cu 11,9%.

În sfera bugetară câştigul salarial mediu, în luna noiembrie 2016 a constituit 4290,8 lei, majorându-se cu 9,9% faţă de noiembrie 2015.

În sectorul economic (real) câştigul salarial a înregistrat 4384,5 lei sau o majorare cu 13,5% faţă de noiembrie 2015.

Dezvoltarea economico-socială a raionului în ansamblu, precum şi modificările în politica fiscal-bugetară au avut o influenţă asupra indicatorilor **Bugetului Public Naţional (BPN).**

Conform datelor operative ale Inspectoratului Fiscal de Stat pe raionul Cahul, în anul 2016 la bugetul public național au fost acumulate venituri în sumă de 467894,5 mii lei, cu 10,4% mai mult faţă de anul 2015.

***Evoluţia veniturilor Bugetului public naţional, mii lei***

|  |  |  |  |  |
| --- | --- | --- | --- | --- |
|  | *Anul 2014* | *Anul 2015* | *Anul 2016* | *% anul 2016 către 2015* |
| *Bugetul public naţional, mii lei* | *368701,9* | *423737.9* | *467894,5* | *110,4* |
| *Bugetul consolidat, mii lei, inclusiv:* | *172954,9* | *199078.6* | *230879,2* | *116,0* |
| *Bugetul de stat, mii lei* | *48081,6* | *118750.5* | *146198,8* | *123,1* |
| *Bugetul local, mii lei* | *124873,3* | *80328.1* | *84680,4* | *105,4* |
| *Asigurări sociale, mii lei* | *151945,3* | *171245.6* | *179074,6* | *104,6* |
| *Asigurări medicale, mii lei*  | *43801,7* | *53413.7* | *57940,7* | *108,5* |

*Sursa: Inspectoratul Fiscal de Stat Cahul*

Din datele prezentate putem menţiona că cea mai mare pondere (49%) în volumul total al veniturilor BPN revine bugetului consolidat, care în perioada anului 2016 a fost mai înalt faţă de nivelul înregistrat în perioada anului 2015 cu 16% şi a însumat 230879,2 mii lei. Veniturile totale ale asigurărilor sociale au crescut cu 4,6% față de anul 2015, ceea ce constituie 179074,6 mii lei. La fel au înregistrat o creştere cu 8,5% comparativ cu anul 2015 şi veniturile asigurărilor medicale, constituind 57940,7 mii lei.

 *Sursa: Inspectoratul Fiscal de Stat Cahul*

**Piaţa forţei de muncă**. Conform datelor Agenţiei pentru ocuparea forţei de muncă a raionului Cahul în anul 2016 au fost înregistrați 2037 **șomeri**, cu 27,3% mai puțin decît numărul acestora înregistrați în perioada anului 2015. În cîmpul muncii au fost plasați 748 șomeri, mai mult cu 45 şomeri faţă de anul precedent. Din totalul șomerilor înregistrați, au beneficiat de ajutor de șomaj 78 persoane, numărul acestora fiind cu 25 persoane mai mare față de anul 2015.

Mărimea medie lunară a ajutorului de șomaj în anul 2016 a constituit 1070,07 lei.

 Au fost organizate lucrări publice la care au fost antrenaţi 63 şomeri. Lucrările publice au fost organizate în direcţia amenajării teritoriului şi reparaţiei obiectelor de menire social-culturală.

Cu aportul şi sub egida Direcției agricultură și dezvoltare economică au fost formate şi au activat, pe parcursul anului, următoarele Comisii de importanţă raională:

* Comisia raională pentru organizarea, monitorizarea şi controlul pregătirii activităţii în sezonul rece 2016-2017;
* Grupul de lucru pentru achiziţia de mărfuri, lucrări şi servicii a Consiliului Raional Cahul;
* Comisia de privatizare şi deetatizare a proprietăţii publice a Consiliului Raional Cahul;
* Comisia de privatizare a fondului de locuinţe;
* Grupul de lucru privind asigurarea încasărilor veniturilor la bugetul raional.

Comisiile permanente au contribuit la implementarea politicilor Guvernului, cît şi la realizarea politicii de dezvoltare  teritorială, au examinat şi au luat decizii privind soluţionarea diverselor probleme, în rezultat au elaborat şi au înaintat la şedinţele Consiliului Raional Cahul proiecte de decizii întru soluţionarea problemelor apărute, propuneri de achiziţionare şi asigurare a populaţiei cu produse de primă necesitate, elaborarea măsurilor privind pregătirea pentru buna activitate a instituțiilor și obiectivelor subordinate Consiliului Raional Cahul în perioada sezonului rece.

Pentru realizarea deciziei Consiliului Raional Cahul nr.03/03-IV din 11.08.2016 „Cu privire la măsurile de pregătire a economiei raionale şi sferei sociale pentru activitate în perioada de toamnă-iarnă 2016-2017”, prin dispoziţia preşedintelui raionului nr.170-d din 08.07.2016 a fost creată Comisia raională pentru organizarea, monitorizarea şi controlul pregătirii obiectivelor economiei rationale și sferei sociale pentru activitate în perioada sezonul rece 2016-2017, care pe parcursul anului 2016 au fost convocate 3 şedinţe de lucru.

În scopul asigurării instituţiilor bugetare, sferei sociale şi a populaţiei raionului cu resurse energetice şi servicii comunale de calitate, creării unor condiţii favorabile de activitate în perioada de toamnă-iarnă 2016-2017, de către şefii direcţiilor/secţiilor Consiliului Raional Cahul, conducătorii instituţiilor au fost elaborate măsuri concrete cu privire la pregătirea din timp pentru buna funcţionare acestora în perioada toamnă-iarnă 2016-2017, au fost stabilite termene şi responsabili de executare, care au fost în cadrul ședinței Comisiei raionale.

Întru asigurarea funcţionării eficiente a economiei raionului şi sferei sociale în perioada anului 2016 a fost alocată suma de 20635,9 mii lei, din care din bugetul de stat au fost allocate 4170,0 mii lei și din bugetul raional – 16465,9 mii lei, care au fost direcţionate pentru 45 obiecte la care au fost executate lucrări de proiectare, construcţie şi reparaţii.

Întru conservarea energiei termice la instituţiile bugetare din raion au fost efectuate lucrări de schimbare a uşilor, ferestrelor şi acoperișului în sumă de 5300,0 mii lei (bugetul raional – 3650,0 mii lei; bugetul de stat – 1670,0 mii lei).

Pe parcursul anului 2015 au fost valorificate mijloace financiare în sumă de 1455,0 mii lei pentru reconstrucţia şi reparaţia cazangeriilor şi reţelelor termice.

Au fost alocate din bugetul raional și executate lucrări de reparații a drumurilor în sumă de 7637,3 mii lei.

**Activitatea în domeniul achiziţiilor publice** pe parcursul anului 2016 a fost desfășurat în conformitate cu prevederile Legii nr.131 din 03.07.2015 privind achiziţiile publice, precum şi a Hotărîrilor Guvernului Republicii Moldova în domeniul achizițiilor publice.

Conform planul de finanţare, la începutul anului a fost întocmit un plan de activitate în domeniul achiziţiilor publice anual şi trimestrial.

În perioada respectivă de către grupul de lucru pentru desfăşurarea achiziţiilor publice din cadrul Consiliului Raional Cahul au fost iniţiate proceduri de achiziţie publică pentru obiectivele de investiţii şi reparaţii capital, conform alocaţiilor bugetului local, cu participarea largă a operatorilor economici din raion şi republică. Informaţia detaliată privind repartizarea achiziţiilor publice după tipul procedurii de achiziţie este reflectată în felul următor:

* 4 licitaţii publice la valoarea de 5 465,2 mii lei, din care: pentru bunuri-1 licitaţie şi pentru lucrări - 3 licitaţii publice.
* 18 concursuri prin cererea ofertelor de preţ la o valoare totală de 8 135,5 mii lei, din care: pentru lucrări au fost petrecute 16 concursuri , iar pentru bunuri şi servicii - 2 concursuri.

 Pe parcursul anului 2016 , pentru desfăşurarea procedurilor de achiziţii au fost înaintate 95 invitaţii de participare la procedurile de achiziţii publice, precum şi elaborate documentele de licitaţie sau alte documente de atragere a ofertelor cu sau fără plată, şi recepţionarea ofertelor prezentate de către operatorii economici la procedurile de achiziţie publică, asigurînd înregistrarea acestora. Au fost evaluate ofertele agenţilor economici conform criteriilor de evaluare stabilite în caietele de sarcini. Totodată au fost întocmite 33 de dosare a proceduri de achiziţii publice 40 de procese-verbale a şedinţei grupului de lucru şi prezentate la Agenţia Achiziţii Publice 29 de dări de seamă întocmite în urma procedurilor de achiziţii publice .

În urma procedurii de negociere fără publicare a fost încheiat contract de construcție-montaj a gazoductului Cahul – Iasnaia Poleana în valoare de 1 780,0 mii lei.

 Ca rezultat al acestor proceduri de achiziţii au fost încheiate contracte la un volum total de 17 159,1 mii lei lei.

Astfel în anul 2016 au fost încheiate 184 de contracte cu agenţii economici, din care 143 contracte de mică valoare .

În luna decembrie 2016, s-a desfăşurat un seminar de instruire în domeniul achiziţiilor publice organizat de specialiştii Agenţiei Achiziţii Publice, în rezultatul cărora au fost instruiţi specialiştii din instituţiile bugetare implicaţi în desfăşurarea procedurilor de achiziţie**.** Permanent s-a acordat ajutor metodologic autorităţilor contractante, necesar desfăşurării corespunzătoare a procedurilor de achiziţie.

**În scopul asigurarea administrării şi deetatizării proprietăţii publice** au fost organizate licitaţii „cu strigare” şi „cu reducere”, se întreprind măsuri întru realizarea programelor de privatizare, desfăşurarea procesului de privatizare a obiectelor patrimoniului public, ţinerea evidenţei patrimoniului public, inclusiv în societăţile economice cu participarea patrimoniului public (acţiuni, cote-părţi).

Întru realizarea Deciziei nr.03/18-IV din 11.08.2016 cu privire la transmitere în locațiune a unor spații din bunul gestionat de IMSP Centrul de Sănătate Cahul, au fost perfectate documentele necesare şi petrecută licitaţia „cu strigare”, pentru transmiterea în locaţiune a unor spaţii neutilizate din bunul gestionat de ÎM „Centrul de Sănătate Cahul” amplasat pe str.Ştefan cel Mare 27, nr.cadastral 1701113.024.01. cu suprafaţa totală 447,3 m.p., în scopul prestării unor servicii curativ-diagnostice si de laborator moderne, pe un termen de 20 ani, fără drept de privatizare şi dare în subarendă, cu păstrarea profilului de activitate. Dreptul de locaţiune a fost cîştigat de către SC «Imunotehnomed» SRL, mun.Chişinău, str.Gh.Asachi 42.

 Permanent participăm la organizarea şi petrecerea licitaţiilor „cu strigare” petrecute de APL I.

**Privatizarea fondului de locuinţe.**

 În perioada anului 2016 au fost primite şi autentificate 131 cereri, cu anexarea documentelor necesare pentru privatizarea locuinţelor, care au fost examinate, în cadrul şedinţelor de lucru a Comisiei raionale de privatizare a fondului de locuinţe (5 şedinţe) . Deciziile primite de către comisia de privatizare au fost înaintate pentru aprobare la şedinţele Consiliului Raional Cahul.

 În perioada de referinţă au fost eliberate cetăţenilor 136 contracte de vînzare-cumpărare a locuinţelor în proprietate privată.

Întru rezolvarea problemelor apărute în domeniul privatizării şi postprivatizării pe parcursul anului s-a acordat ajutor consultativ şi practic reprezentanţilor administraţiei publice locale, agenţilor economici şi populaţiei din raion.

 Întru soluţionarea litigiilor pe dosarele ce ţin de privatuzarea fondului de locuinţe s-a participat la 21 ședinţe a Judecătoriei şi Curţii de Apel.

**In domeniul  dezvoltării IMM**

Dezvoltarea sectorului  întreprinderilor mici şi mijlocii  (ÎMM) este  un factor  important de creştere economică şi  reducere a sărăciei.  Întreprinderile mici şi mijlocii contribuie direct la diminuarea şomajului, la asigurarea pieţii cu mărfuri şi servicii, influienţînd substanţial la  ridicarea nivelului de trai al comunităţilor.  Sectorului ÎMM îi revine 92,2 la sută din numărul total  de întreprinderi  din raion.

Conform datelor prezentate la situaţia de la 01.01.2017 pe teritoriul raionului sunt înregistraţi la Inspectoratul Fiscal de Stat Cahul 24554 agenţi economici, din care:

* întreprinderi individuale - 1981;
* gospodării ţărăneşti (de fermieri) și persoane fizice - 20121;
* societăţi cu răspundere limitată - 1358;
* societăţi pe acţiuni – 88.

În anul 2016 numărul total al agenţilor economici s-a diminuat cu 265 unități, comparativ cu anul precedent.

Pe parcursul anului 2016 la Camera Înregistrării de stat Cahul s-au înregistrat 124 agenți economici si au fost radiaţi din registrul de stat 457 agenți economici. Ponderea cea mai mare a lichidării întreprinderilor deţine sectorul ÎMM, motivul fiind atât din iniţiativa proprie, concurenţa, diminuarea capacității de cumpărare a populație, schimbări fregvente a legislației privind evidența contabilă, întocmirea rapoartelor și dării de seamă, etc.

În decursul anului prin intermediul presei locale, primăriilor, paginii web a Consiliului raional   s-a efectuat mediatizarea mediului de afaceri si a societăţii civile despre posibilităţile de instruire antreprenorială si derularea proiectelor de asistenţă tehnică.

Întru implementarea Strategiei de dezvoltării a sectorului întreprinderilor mici şi mijlocii pentru anii 2012-2020, aprobată prin Hotărârea Guvernului nr. 685 din 13 septembrie 2012, în perioada anului 2016 au fost întreprinse diverse măsuri privind dezvoltarea întreprinderilor mici şi mijlocii, care vor asigura continuitatea şi durabilitatea rezultatelor obţinute.

Cu suportul Organizaţiei pentru Dezvoltarea Sectorului Întreprinderilor Mici şi Mijlocii (ODIMM) şi în colaborare cu asociaţiile obşteşti, prin intermediul de proiecte s-a organizat şi desfăşurat  cursuri  de instruire a agenţilor economici pe diferite teme, au acordat servicii de consultanţă, instruire şi alte servicii pentru antreprenorii micului business . Măsurile acordate contribuie la dezvoltarea culturii antreprenoriale şi serviciilor moderne de consultanţă în afaceri şi are drept scop creării unui climat favorabil pentru dezvoltarea întreprinderilor din sfera micului business, sporirii ponderii acesteia in dezvoltarea economiei raionului, cît şi dezvoltării pieţei serviciilor de business.

Așa, pe parcursul anului 2016, de suport financiar în cadrul Programului PARE 1+1, care are drept scop  mobilizarea resurselor  umane  şi financiare  ale lucrătorilor  migranţi  moldoveni  în dezvoltarea economică  a ţării prin susţinerea  creării si dezvoltării  întreprinderilor mici si mijlocii , au beneficiat de granturi 13 întreprinderi din raionul Cahul în sumă totală de 2391,5 mii lei. Totodată, administratorii acestora au beneficiat de instruire.

În cadrul Programului Gestiunea Eficientă a Afacerii au fost instruite 194 de persoane în domeniul precum: achiziții publice și legislația în domeniu; Planificarea strategică a Afacerii; Integrarea în calitate de plătitor TVA; Contabilitatea pe domenii de aplicare.

Este de menţionat faptul că în ultimii ani se organizează seminare de instruire pentru ce colaborăm cu următoarele asociaţii obşteşti, ca exemplu pot servi : AO ,,Prorural Invest ’’ ,,Fermierul de Sud ”, “Contact Cahul” ,„Centrul de Businessdin Cahul”, etc.

Un element al infrastructurii de promovare micului business este organizarea şi desfăşurarea anuală a expoziţiei naţionale “Fabricat in Moldova ”, care a devenit deja o tradiţie. Aceste expoziţii au drept scop promovarea firmelor autohtone pe piaţa internă şi externă, căutarea partenerilor de afaceri, informarea publicului larg, precum şi iniţierea dialogului cu organele publice centrale şi locale, expoziţia fiind însoţită de un şir de seminare, mese rotunde, concursuri.

 Consiliului Raional Cahul a organizat şi a participat cu un stand comun cu agenții economici din raion la cea de-a XV ediție a expoziţiei naţionale „Fabricat în Moldova”, în incinta Centrului Internaţional de Expoziţii „Moldexpo”.

***Principalele obiective pentru anul 2017:***

1.Îmbunătăţirea calităţii executării deciziilor Consiliului Raional Cahul, dispoziţiilor preşedintelui şi ordinelor emise.

2.Monitorizarea implementării Programului dezvoltare social-economică al raionului Cahul 2017-2020.

3.Organizarea şi petrecerea procedurilor de achiziţii la bunuri, servicii şi lucrări în conformitate cu legislaţia în vigoare.

4.Pregătirea economiei raionale, complexului energetic şi a sferei sociale pentru activitatea în perioada de toamnă-iarnă 2017-2018.

5.Asigurarea organizării şi desfăşurării şedinţelor comisiilor de importanţă raională şi altor activităţi.

**Janeta GHEȚIU,**

**Şef adjunct al Direcţiei agricultură şi dezvoltare economică**